
Principiul de autoritate 


In politica românească de după războiu, după cele dintâi 
elanuri ale biruinţii, a urmat o epocă de desorientare, a cărei 
limpezire nu e încă sfârşită. i 

Obârşia acestei desorientări am mai descifrat-o și altădată 
în paginile acestei reviste. Inchegarea României-întregite din fă- 
râmiturile a trei împărăţii străine n'a fost o simplă formalitate 
protocolară. Fraţi din ţinuturi desrobite veneau, fără să se cu- 
noască încă bine, şi se trudeau să pună temeliile ţării celei noui. 
Imbătrâniţele reţete de mincinoasă viaţă constituţională fuseseră 
aruncate la o parte ca nişte sdrenţe netrebnice, și forțe tinere 
în plină frământare şi-au făcut drum în schimbatele făgaşe. 

Cele dintâi zile ale începutului au fost astfel culcuşul cald 
al câtorva erezii și confuzii. Cei mai mulţi dintre noi ne găseam 
pentru prima oară împreună. In fruntea trebilor publice s'au a- 
şezat, de pe o zi pe alta, figuri inedite. De oamenii cei vechi 
eram cu toţii sătui, iar pe cei noui nu-i cântărisem încă. Pri- 
meam cu ochii închişi ai însuflețirii fără control ceeace ne ofe- 
reau provinciile alipite, (aduceţi-va aminte câtă vreme d. Iuliu 
Maniu trecea drept un bărbat de stat providenţial) şi eram con- 
strânşi să privim cum se așează la cârma destinelor obşteşti 
boneficiarii votului universal, (amintiţi-vă ce comod se așezase 
d. Ion Mihalache pe fotoliul său ministerial...) 

Era de aşteptat, ca în asemenea împrejurări principiul de 
autoritate să iasă grav ştirbit, şi pe tabla mult pomenită a valo- 
rilor să se producă serioase deranjamente. Istoria unui stat tânăr 
o scriu, de sigur, cei mai aleşi cetăţeni ai lui. Dar prefața acestei 
cărți încape, de multe ori, pe mâna primului venit... . 

Prefaţa istoriei politice a României-întregite, după întrunirea 
primei Constituante la Bucureşti, a scris-o guvernul rămas de 

pomină al d-lui Alexandru Vaida, în care finanţele ţării trebuiau 
„să fie asanate cu ajutorul manşetelor zburătoare ale d-lui Aurel 
Vlad, problema agrară avea să fie rezolvată cu abecedarul fos- 
tului învățător dela Topoloveni, iar armata urma să fie organi- 
zată după planurile blindatului d. Ciceo Pop dela Chelmac, cel 
mai paşnic contribuabil de pe suprafaţa ţării unite. Nu e de mi- 
rare dacă, în cele din urmă, opinia publică începuse să râdă în 
nasul unor asemenea cârmaci, iar steagurile roșii proorocind 
tragica anarhie începuse să se ivească tot mai stăruitor pe stră- 
zile Capitalei. A 

Nu era însă numai, să zicem, nepriceperea, care despuiase 
acel guvern de autoritatea necesară cârmuirii. La această pricină 
justificată de neincredere se mai adăuga şi un defect congeni- 
tal al tinerei democraţii române. Să ne lămurim. 

Un partid politic trăeşte, fără îndoială, în afară de farmecul 
profesional al unui program mai mult sau mai puţin sincer, din 
adeziunile pe cari şi le poate câștiga în mijlocul poporului cu 
drept de vot. Guvernarea se exercită prin foarte puţini oameni, 
dar se reazimă pe foarte multe sufragii. Acum, aceste voturi se 
pot câştiga prin felurite mijloace. Dictatura se presupune acceptată, 
pentru scopurile pe cari le urmăreşte, chiar atunci când nu se 
sprijineşte cu adevărat decât pe o minoritate hotărâtă. Democraţia 
aşteaptă ca să-i sune ceasul de izbândă, convinsă fiind că toate 
celelalte formule vor da greş. Dar cea mai periculoasă din toate 
rămâne demagogia, căci această buruiană rea trăeşte din lingu- 
şirea celor mulţi, spre otrăvirea lor. 

Un guvern, care nu va avea în vedere altceva decât mă- 
runtele sale nevoi electorale, nu va reuşi niciodată să apere pe 
de-antregul marile interese naţionale. Mântuirea ţării cere adesea 
acte de eroism din partea obștei. Cine să le poruncească? Vân- 
zătorii de vorbe goale, cari se tem la fiecare pas să nu piardă 
favoarea schimbătoare a urnelor? Evident că nu. 

Două sunt, prin urmare, izvoarele înveninate ale lipsei de 
autoritate: încompentenţa şi demagogia. Lipsa de pregătire şi inte- 
ligenţă a conducătorilor politici nu poate să fie multă vreme 
ascunsă. Prin firea lucrurilor, adevărul iese la iveală, în faţa tu- 
turora. Legenda trăieşte un an, doi, trei. până când lumea bagă 
de seamă că a fost înşelată. Lada goală îşi laudă comorile ima- 
ginare, până când într'o zi cineva se încumetă să ridice capacul, 
Atunci, solemnul edificiu al minciunii se prăbușește dintr'odată 
şi în locul supunerii adnirative îşi face drum desamăgirea. Cel 
ascultat cu atâta încredere până ieri e întâmpinat cu ircnie, cu 
ridicări de umâr şi cu pufnituri de râs. Porunca șefului sună în 
gol, nimeni nu mai ascultă, fiecare judecă aşa cum îl taie capul 
descompunerea începe. 

Farsorului i-a rămas, totuş, simpatia mulţimii, câştigată cu 
cele mai înșelătoare făgăduieli, cu cele mai vulgare aţâţări. Popu- 

laritatea întreţinută cu asemenea mijloace nu se reazimă însă 
niciodată pe autoritate. Ea nu se poate preface în instrument de 
guvernare. Nu ştie să impună ascultare. Disciplina muncii con- 
structive nu se învaţă în sălile supra-încălzite de întrunire publică, 
unde generoșii adulatori ai poftelor populare împart moşiile, 
iartă birurile şi desfiinţează armata. Aceşti oratori de răscruce 
nu pomenesc niciodată despre îndatoririle cetăţeneşti, de sacrificiile 
ce se cer unei naţiuni pentru a ieşi dintr'un greu impas, de 
ascultarea încrezătoare, pe care un popor o datorează, în ase- 
meni momente, conducătorilor lui. Demagogul sapă astfel, fără 
să-i dea seama, la temelia principiului de autoritate, legându-se 
să fie nu călăuzitor al democraţiei, la cei dintâi paşi ai ei, ci 
slugă netrebnică a tuturor instinctelor rele. 

Nenorocită şcoală politică au făcut, şi la noi, nepricepuţii 
şi demagogii României întregite. Guvernul dela 1920 al d-lui 
Alexandru Vaida a ilustrat întâia fază: a nepriceperii în condu- 
cerea treburilor publice. lar lupta electorală a alianţei național- 
țărăniste, de la 1920 până azi, reprezintă faza demagogică. De a- 
mândouă rândurile întâmplarea, — care nu e totdeauna o0arbă — 
a vrut ca obrazul ţării să fie salvat dœ Generalul Averescu, a 
cărui popularitate curată şi a cărui chibzuită ştiinţă a conducerii, 
au reabilitat de două ori principiul autorității. 

A reuşit să facă acest mare serviciu patriei sale, fiindcă 
Generalul Averescu a fost singurul om politie reprezentând do- 
rința de înnoire a vieţii noastre publice, care n'a făcut nicio con- 
cesie popularității sale, fiindcă n'a câştigat această popularitate 
prin adularea masselor. El a dovedit astfel, că se poate dobândi 
încrederea mulţimii, fără obişnuitele prestidigitaţiuni ale dema- 
gogiei. Căci încrederea aceasta a venit să-l caute, şi l’a găsit. L’a 
găsit gata să ocrotească pe cei ce au nevoie de ocrotire, şi să 
mustre aspru pe cei ce au nevoie de mustrare. 

Aci stă secretul atât de transparent al autorităţii. Dincolo 
de această linişte, pe care ţi-o dă conştiinţa unei misiuni de în- 
depliint, totul e slăbiciune, zăpăceală și minciună. Iar ţara, care 
nu-și taie drum spre ziua de mâine cu o mână tare e sortită să 
se rătăcească multă vreme prin mocirla fără sfârşit a îndoielii... 


Alexandru Hodoș 

CEAȚĂ 


Ca un vârtej molatec de ninsoare 
S'abate negura "ntre noi şi soare... 
Tu râzi : mi-s genele cărunte, 
Sau prins în ele boabele mărunte 
Din „ulberea de apă plutitoare. 


Mor zgomotele învălite 'n vată, 
Culorile pălesc încet şi mor 

Și din văzduhul greu şi incolor 
Lumina se distram `, înghețată. 


Vrei să pornim pe străzi, la întâmplare ? 
Dar drumurile toate ni le 'nchid 
Amăgiloare stavili, ca un zid. 

Şi sourele — un talger mic şi plat 

De plumb ori de-aluminiu oxidat, — 
Abia s'arată şi din nou dispare. 


Si stăm aici... să nu vorbim prea tare... 
Căci gândut cald ce tresărise 'n noi 

S'a vestejit de-atâtea ploi, de-atâlea ploi... 
Privirea-ți grea şi tulbure m'apasă 

Şi eu mă simt ostilă şi sfioasă, 

De parcă ceața a intrat în casă 

Ş: "n suflet ne-a pătruns, la amindoi. 

Vom ? Colo subt ferestre s'au oprit 
In pâclă, două umbre "'nfrigurale. 
E poate-o fată cun îndrăgostit, 
Ori doi bătrâni ce s'or fi rătăcit 
Şi stau aşa, cu frunţile plecate, 
Ca două biete păsări. împătate... 


zk 


Mu pe 'nserut, când se ridică ceata, 

dli voiu părea şi eu o erisalidă - 

Infăşurată, ca să-şi schimbe fata, 

In scamă alburie ṣi fluidă... 

Si poate că ne vom uita 'mpreuni 

Cum se desface, limpede, din scami 

Un disc cu luciu galben, de alamă... 

Ne or spune oamenii de-aici că-i lună. 

= Dır noi vom şti că-ascund o taină sumbră 
Si că, la miezul nopţii, un strigoi 

Vu bate *n el cun greu ciocan de umbră 

Cu să veslească 'n lume moartea Toamnei... 
Tii minle cum se despletea la noi 

Avgintul lunii pe Pirâul-Doamnei ? 


Acum, la noi ucasă=i încă soare... 
Sfârşitul verii — ţii tu minte oare? — 
A aşternut de mult, ca'n vechi albumuri, 
Aprinsele-i lăicere foşnito re 

Pe dealuri, prin livadă şi pe drumuri. 
Cizură, roşii, frunzele din pruni 

Si'n clarul zilei, plopii de la poartă 
Ş'-au scuturat înaltele cununi 

De galbeni palizi, jos pe iarba moartă. 

Doar în gutui cu frunze de postav 
Mai cântă încă Toamna somnoroastă 
Cu glasu-i nestatornic şi gângav. 

Si funigeii distrămaţi se suie 

In fire plutitoare de mătasă 

Ca fumul alb şi moale din cățuie... 


— Coboară storul, vino lângă mine 
Si nu aprinde încă lampa, lasă... 
Să ne uităm, aşa, la foc, mai bine 
Şi să visăm la toamnele de-acasă. 


Otilia Cazimir 

E La banchetul Scriitorilor. 
români 


‘Discurs rostit în seara de 29 August 1926, ca răspuns 
la cuvântările omagiale o 


Luând cuvântul, încep cu o constatare: aceea că mă aflu 
intro patentă inferioritate față de toți acei cari au vorbit înaintea 
mea. E un adevăr de artă militară, că totdeauna ofensiva e 
mult mai comodă şi defensiva e cu mult mai grea. Or, d-lor, eu 
sunt în defensivă şi într'o dificilă defensivă, pentrucă nici măcar - 
nu am să mă apăr de atacuri, ci trebue să mă apăr de valul de 
laude măgulitoare, pe care le-aţi revărsat asupră-mi şi faţă de 
care orice rezistenţă este cu neputinţă. | 

Cum pot răspunde fără să dau semne de copleşire atâtor 
„cuvântări măestrite, pe cari le-au rostit reprezentanţi ai unei elite 
autenti e şi ai unui talent consacrat? Totuşi voi căută să mă 
degajez de subt jerbele de flori cu cari m-aţi acoperit şi mă voi 
sili ca să-mi dau şi eu părcrea asupra acelor probleme, pe cari 
în această seară le-au ridicat cuvântările d-voastră. Și întrucât 
Societatea Scriitorilor este aceea, care a avut iniţiativa acestei 
mese prietenești, în primul rând mă voi opri la problema, care 
sa pus de reprezentanţii scriitorilor, o problemă care se învâr- 
teşte în jurul raportului dintre srtă şi viaţa practică. | 

Domnilor, netăgăduit că arta este forma cea mai înaltă și 
mai definitivă a sufletului omenesc. Arta este o avuţie perma- 
nentă, pe care n'o pot atinge fluctuaţiunile valutare, ca să mă 
“exprim cu un termen la modă, inspirat poate de prezenţa cole- 
gului. Manoilescu. Concepţiunile ştiinţifice se năruiege în de- 
„cursul timpului şi chiar sistemele filozofice se prábuskse: Dacă 


Din volumul «Momente solemne» apărut de curând. 

sunt şisteme filozofice, cari înfruntă urgia vremurilor sunt tocmai 
acelea, cari au știut să îmbrace forma nepieritoare a artei. Re- 
'giunea artei reprezintă deci o valoare permanentă, care contras- 
tează întrun mod evident cu tumultul mobil al “preocupărilor 
vieţii practice. 

Deaceea, d-lor, sunt foarte mulţi, cari conchid că există un 
dualism, definitiv şi iremediabil, între regiunea ideală a artei şi. 
aceea a vieţei practice; sunt mulţi, cari consideră regiunea artei 
ca un loc de refugiu, ca un loc de evadare din mizeriile vieţii: 
cotidiane ; sunt scriitori, cari socotesc, că în lumea artei trebuese 
să se izoleze, să se îndepărteze definitiv de preocupările vieţii 
reale. Şi dacă d. Manoilescu observă adineauri, în cuvântarea 
sa, că atunci când reprezentanţii artei emit vederi politice, emit 
vederi în. genere de stânga, aceasta, domnilor, are poate ca ex- 
plicaţiune, tocmai izolarea de viața practică, fii: dcă vederi de 
stânga nu poate aveă decât acela, care ignorează sau nesocoteşte 
postulatele vieţii practice. 

Vasăzică sunt unii artişti, cari cred că sfera artei reprezintă. 
un refugiu complect dela lumea realităţii. Deasemenea sunt oa- 
meni realişti, oameni de viață practică, cari crezând în acelaş 
dualism, consideră pe artişti că încurcă viaţa practică atunci când. 
se amestecă în ea. 

Această - concepţiune de separație dualistă seamănă foarte 
mult cu concepţiunea creştinismului primitiv, care făceă deaseme-- 
nea o separaâţiune abruptă între lumea aceasta pământească şi 
viața -deapoi, crezând, că cinevă nu se poate ridica până în sfera 
vieții eterne, decât renunțând şi disprețuind în mod absolut, tot 
ceeace este viaţă pământească. 

Insă tot aşa după cum creştinismul a evoluat şi creștinii au. 
început să socoată, că rostul credinței lor nu este, să se izoleze 
de lume, ci să prefacă lumea în mai bine, potrivit cu ideia creş- 
tină, “tot: aşă, în ceeace priveşte problema noastră, trebue să 
dăm deoparte acel dualism şi să so.otim că arta nu e un refugiu 
faţă de: mizeriile pământeşti, ci arta trebue să fie instrumentul. 
de transformare şi perfecţionare al acestei vieţi pământești. Ar- 
tistul nu trebue să se urce în cer, ca să rămâie acolo, ci pentru. 
ca'să fure raza de lumină pe care să o coboare în bezna vieții. 
de jos. 

Domnilor, socotesc, că această concepțiune: de artă îi 
ment social, de artă instrument de perfecţionare a vieţii practice, 
este şi concepțiunea Domniilor Voastre, pentrucă altfel n'aţi fi 
înconjurat cu atâta simpâtie pe un ministru, care prin sarcina 
lui, este tocmai un exponent 'al intereselor vieţii practice. Toţ.- 
deodată âceasta «ste şi concepțitinea mea, pentrucă niciun mo- - 
ment; în mijlocul Dumneavoastră, nu m'am simţit întrun refugiu. 
depărtat de viaţă, ci în mijlocul d-voastră m'am simţit permanent,. 
ca în mijlocul unor colaboratori cu care am să execut împreună. 
"o mare reformă în viaţa practică. 

Domnilor, Ministerul instrucţiuni poartă numele de «Minis- 
terul Şcoalelor» şi, fără îndoială, este ministerul şcoalelor. Insă 
atârnă de ce înţelegem prin şcoală. Or, eu, nu înţeleg prin 
şeoală numai învăţătura, care se dă în anumite edificii, Învățătura 
care e legată de sunarea clopoţelului, de cataloage şi diplome; 
eu cred că cuvântul şcoală are un înţeles mai larg. Prin școală 
trebue să înţelegem orice operă prin care ne silim să subţiem 
negurile, cari înfăşoară în mod natural conştiinţele oamenilor 
ignoranţi. Deacea, domnilor, șeoala—stricto sensu— nu este decât 
unul din mijloacele şi numai una din căile, cari ajută la produ- 
cerea luminii. Şi e un drum, care e legat de anumite condiţii 
cari, restrâng raza de acțiune. E întocmai ca lumina, care se 
aduce prin conducta unui fir şi care deserveşte o regiune redușă,, 
-dar deosebit de care trebuie să purtăm facle mobile, pe cari să 
le ducem pretutindeni, unde este negură şi intuneric. 

Domnilor, în trecutul minister al generalului Averescu, am 
ocupat portofoliui lucrărilor publice şi deatunci mă simt obsedat 
de comparaţiuni din domeniul acelui minister: şceoalele sunt şo- 
. seaua, dar în afară de şoseaua liniară, care leagă un număr 
limitat de aşezări omeneşti, mai trebue neapărat o întreagă reţea 
de cărări şi poteci, cari să ducă în toate ungherele, în toate vă- 
-.găunile. Pentru aceasta, în :fară de activitatea şcolară stricte. 

sensu, cred câ ministerul instrucției trebue neapărat să îmbrăţișeze 
în întregimea ei problema luminării sufletului acestui popor în 
toate părţile şi cu toate mijloacele, chiar în afară de linia îngustă, 
a şcoalelor. 

La această operă de propagandă extrașcolară voi aveă tre- 
Duinţă cât se poate de mare de ajutorul domniilor voastre, dom- 
nilor scriitori. Fiindcă, vedeţi, în şcoalele propriu zise, mai merge 
ca instrucţia să se dea şi fără talent, fiindcă acolo sunt sancțiuni 
şi un manual scris mai prost poate aduce şi el servicii, însă acolo 
unde trebue neapărat talent, este în propaganda extraşcolară, 
fiindcă acolo lipseşte cu desăvârşire factorul de obligaţiune —, 
acolo trebue să captivezi, acolo „ştiinţa nu o poţi impune, ci tre- 
buie să o insinuezi cu măestrie în suflete. 

În această propagandă mai largă, care depăşeşte gercul şcoa- 
lei propriu zise, este nevoie de puterea captivantă a artei, acolo 
talentul este absolut indispensabil şi pentru aceea cred, că nu se 
poate face o operă fără ajutorul domniilor voastre, cărora des- 
tinul v'a hăr¿zit talent. In această activitate aș vrea să fiți, nu 
victimele manualelor — după cum v’ați plâns adineauri — ci crea- 
tori de manuale. 

Există în Ministerul Instrucțiunii. o secţiune, care se ocupă 
cu această latură a propagandei culturale. Casa Şceoalelor şi-a 
luat sarcina acestei misiuni. Ei bine, din ceeace am cercetat până 
acum această propigandă este cât se poate de slabă şi insufi- 
cientă. Această propagandá trebue sporită pentru a executa o, 
ooon mai mare. 

Pentrucă, vedeţi d-voastră, în vremuri așşă de turburi, în: 
vremuri în care mulțimile emancipate au sufletul clocotitor de 
năzuinţi confuze, nu merge ca propaganda să se facă numai din 
iniţiative individuale, propaganda aceasta trebue să aibă carac-- 
terul unei adevărate expediţii intelectuale. 

Deaceea, domnilor, dacă împrejurările mă vor ajută şi dacă 
voi rămâneă mai mult timp în locul în care mă găsesc astăzi,. 
dacă se va îndeplini profeția pe care cu atâta uitare de sine a. 
făcut-o d. Minulescu, când a spus, că doreşte ca partidul nostru 
să mai stea mulţi ani la guvern, ei bine, domnilor, trag temeinica 
“nădejde, că voi puteă transforma această instituţiune embrionară: 
întrun organ puternic de propagandă, care să servească. nece- 
sităţilor vremei. i i 

Casa Şcoalelor nu trebue că fie o direcțiune, ci trebue ea. 
singură să cuprindă multe direcțiuni. Ei bine, în această expe- 
dițiune, precum am numit-o, voi face apel la concursul seriitorilor,. 
de care am absolută nevoie. Trebuesc coordonate în mod organic 
toate sforțările în această privinţă. Statul, cred, trebuie să or-: 
ganizeze toate inițiativele private — şi sânt multe în această di- 
recțiune. 

Statul trebue să organizeze munca artiştilor.. Bine înțeles- 
nu trebue să uite niciodată, că el nu mai organizează pe artiști, 
dar nu este el însuş un artist. Şi, vedeţi, se cam uită aceasta: 
câteodată. 

Mi-aduc aminte, asistam acum câţivă ani, la o foarte gingaşă 
şi spirituală comedie franceză. Acolo eră tocmai vorba despre 
ministerul artelor şi directorul artelor spunea unor artişti pe cari 
îi chemase : domnilor, degeaba se spune, că sunt numai 9 muze, 
anticii nu ştiau ce spun, n'au numărat complect, pe lângă muzele 
tuturor artelor mai este încă o muză, administraţia lor, şi aceasta 
este muza cea mare, 

` Ei bine, eu cred că administraţia artelor nu trebus să se 
considere o muză şi de aceea spuneam, că rolul statului este să 
organizeze iniţiativa artiştilor, dar nu să se -substitue lor. Şi ori- 
câte însuşiri în atingere cu literatura mi-aţi atribuit în astă seară, 
cu bunăvoința fatală tuturor banchetelor, ei bine, eu mă voi măr- 
gini să organizez şi să administrez, lăsând ca adevărații făptuitori 
ai luminii să fiţi d-vovastră. 

Domnilor, înainte de a termină voiesc să adresez câtevâ cu- 
vinte şi altei categorii, care îmi este cu deosebire scumpă : tine- 
rimii universitare, studenților, cari au ţinut, print'o delegaţiune, 
să participe la această masă sărbătorească. 

Am fos adânc mişcat pentru toate cuvintele de recunoaștere, 
cari s'au spus cu privire la silinţele mele de profesor universitar, 
din partea acelor care sunt speranţa zilei de mâine. | 

` Pentrucă această studenţime este, mai ales în ultimul timp,. 
frământată de o dragoste aproape violentă pentru neam, ţiu să 
spun — față de reprezentanții ei: iubiţi-vă neamul cu pasiune 

însă nu uitaţi, că cea -dintâi datorie a domniilor voastre este, 
ca pentru ziua de mâine să fiţi cât mai bine pregătiţi intelectua- 
liceşte în concurenţa cu toate celelalte neamuri, pe care le adă- 
posteşte pământul românesc. Şi mai ales nu puneţi la îndoială 
patriotismul generaţiunii noastre, care nu este o generaţiune ce 
şi-a trecut vremea în petreceri şi desfătări, ci este generaţia care 
a făcut cele mai mari jertfe, de când există istoria ţării, pentru 
cauza naţională. 


I. Petrovici 

Un detractor 
sau: Obiceiuri literare 


Mie şi prietenului cu care am colaborat, ni s'a întâmplat un 
accident — după cum se va vedea mai jos — primejdios: am scris 
o piesă bună. 

Intre autor şi public — în asemenea ocazii — numai un fel 
de legături au rost: publicul să vadă piesa şi să aplaude (dacă 
îi place) ori să fluiere (dacă nu-i place); iar autorul să iasă la 
rampă (dacă e chemat) sau să se exileze în țări mai bune (dacă 
e fluierat), sinuciderea fiind eliminată. din principiu. 

Cer dar scuze pentru faptul de a mă ocupa de propria mea 
«operă», lucru pe care nu-l fac pentru plăcerea inuzitată de a-mi 
gâdila vanitatea în public, ci pentru a pune la punct un obiceiu 
«literar» foarte răspândit. 


Aşa dar am scris o piesă bună (vai! iartă-mă, domnule Se- 
vastos, sunt îngâmfat din fire şi ştii: năravul din fire...). Piesa se 
cheamă «Biruitorul». Direcţia Teatrului Naţional a găsit de cu- 
viinţă să- o joace acum trei ani, iar acum o lună să o reia. 

Până aci două evenimente normale, dar cam rare la noi 
(fiind vorba de literatură originală). 

Al treilea eveniment (tot rar): piesa a avut un mare succes 
la public (scuze, scuze domnule Sevasto). 

Al patrulea eveniment (iarăşi rar): toată critica (cu o ener- 
vantă unanimitate) a fost de acord spre a recunoaște în termeni 
superlativi calitățile piesei. 

Cum vedeţi, o adevărată nenorocire! 

Yacum, ultimul eveniment, cel cu pricina: un domn Sevasta 
— pardon Sevastos (prima terminaţie este o reminiscență din pie- 
să unde este un rol de mahalagioaică, cu acest nume — seuze 
domnule Sevastos!), deci un domn S:vastos, corector la «Adevă- 
rul Literar», a găsit de cuviinţă să corecteze critica şi s'a pus să . 
înjure piesa cumplit, a fluierat din toc până n'ă mai putut, decla- 
rând «Biruitorul» o lucrare tâmpită, iar pe autori proşti în toată 
regula. 

Printr'o deduslie din cele mai simple, calificativul de tâmpit 
revine cu onoare întregei critici şi publicului, cari au găsit piesa 
bună. 

Cine să fie oare micul d Sevastos, care se «încontrează» aşa 
de grozav cu toată lumea? 

Eu am o fire păcătoasă (piele groasă, domnule Sevasta hi în- 
urăturile—chiar când. pornesc dintrun punet valabil—mă amuză 
teribil şi nu mă supără de loc, dimpotrivă (ce o fi? un dispreț 
upiversal? Poate domnule Sevasta...). Cu atât mai mult mă amuză 
când ele reprezintă minusculele istricale corectoriceşti ale unui 
Sgvastos. Aşa dar nu pentru a mă război cu nărăvașul corector 
dela «Adevărul Literar» răpesc timpul cetitorilor, ci pentru a de- 

termina configuraţia morală a gestului său. 

Credeţi că d. Sevastos este un geniu necunescut sau un pa- 
sionat capricios, care vede mai departe decât toată critica sau 
reprezintă interesante evoluţii pe terenul literar ? 

O, ne-am închina cu sincer respect şi- am asculta glasul 
profetului. 

Dar altfel stă pricina. 

Acum vreun an, doi sau trei (cine mai poate ţine minte 
când e vorba de d. Sevasta!) făcând o operaţie de control sanitar 
asupra tribulaţiilor democraţ ei noastre integrale, am găsit şi a- 
ceastă mică insecti (Sevasta) încălecată pe o ideie (nu mai ştiu 
care). Am luat-o dar cu două degete, am strivit-o cu urghia, am 
zis «şabăs-zoim» şi ne-am văzut de drum. 

Dar d. Sevasta n'a uitat. Clocind fiere în micile-i dimensiuni, 
: a tresăltat de bucurie: i-a sosit timpul răzbunării ! 

Noi am isprăvit: ne amuzăm, ne amuzăm, domnule POVASI, 
cum nu-ți poți închipui. 

Restul: cetitorii să judece odată mai mult cum se poate in- 
forma publicul şi cum se pot da lovituri celor cu umerii slabi. 

Dacă aveam umerii slabi ? Aşa-i că mă prăpădeai, domnule 
Sevasta ? Şi, spune, nu era păcat? Un om așa gentil, care te-a 

făcut şabăs-goim ? 


V. Russu Șirianu 

La groapa lui Grozăvescu/ 


Miercuri în 23 Februarie s'a desfășurat în -oraşul Lugoj 
trista ceremonie a înhumării rămășițelor pământeşti ale marelui 
tenor Traian Grozăvescu... 

Capitala Banatului de altădată, ca și provincia întreagă, a 
îmbrăcat haina cernită a doliului, trădând la fiece pas marea 
durere ce au încercat. Douăzeci de mii de oameni, cu zece coruri 
şi două fanfare au venit să stropească cu lacrimi cel din urmă 
drum al lui Traian Grozăvescu. Sau rostit alese şi mișcătoare cu- 
vântäri, s'a cântat frumos şi cu duioșie cum numai Banatul știe, 
iar aparatul cinematografic prindea în rulajul său fiece mişcare 
a imensei mulţimi. Cu un cuvânt, înmormântarea lui Traian 
Grozăvescu a fost cu adevărat princiară, de care n'a mai văzut 
Banatul, deşi doliul foarte adesea s'a abătut asupra lui. 

Dar, oricât de impozantă, oricât de expresivă ar fi fost jal- 
nica ceremonie, oricât de înaripate cuvintele oratorilor şi de 
vibrătoare cântarea, ele nau putut să redea decât o infimă parte 
din ceeace simțea Banatul la scena finală a dramei dela Viena. 
In mersul domol şi tăcut al.tristului convoiu, miile de capete 
. reflectau în tot atâtea chipuri, care nu se pot vedea pe pânza 
cinematografului şi care trebuesc ştiute, pentrucă sunt singurul 
profit al acestui act nenorocit. 


Pentru un necunoscător al sufletului şi particularităţilor 
acestei provincii, convoiul celor douăzeci de mii de oameni, cu 
felul lor special de a se manifesta, ar putea să apară ca un fe- 
nomen inexplicabil. La urma urmei, Traian Grozăvescu nu fusese 
decât un cântăreţ la începutul carierii sale, căruia nu de mult i 
s'a deschis poarta teatrelor şi a, celebrităţii. El nu era cunoscut 
nici măcar de întreaga ţară românească. Un incident pururea re- 

gretabil l-a alungat dela opera din Cluj pentruca să nu-l mai fi 
revăzut decât odată pe an şi pentru puține zile. La opera din 
Capitală nu a cântat decât o singură dată, venind dela Cluj, iar 
acum un an sa oprit aci pentru a doua oară cu ocazia unui 
concert. Deşi sărbătorit cu frenezie, totuși publicu! capitalei n'a 
avut ocazie să-l cunoască şi să-l savureze. Această fericire a fost 
dată unei capitale streine, Vienei, urmărit doar de regretul una- 
nim al clujenilor și de mândria legitimă a bănăţenilor din rândul 
cărora a răsărit. 

Astfel, sborul lui Grozăvescu înspre culmea celebrităţi a 
rămas întovărăşit mai ales de privirea Banatului care, deşi de- 
parte de el, se consideră copărtaş al tuturor succeselor lui. Căci, 
înainte de a fi venit scena apusului să-i recunoască talentul ex- 
cepţional, Banatul, şi în special Lugojul, a. fost acela care l-a 

escoperit şi i-a dat curajul să apuce drumul la care prea puţini 
in românii desrobiţi se puteau gândi. Nu este adevărată legenda 
olportată de ziarele interesate din capitala Austriei, încercând 

a-l pune pe Grozăvescu în postura omului ngrat care n'a ştiut 
S prețuiască concursul unei femei care i-a dat o carieră. As- 
censiunea lui Grozăvescu nu se datorește vreunui spirit specu- 
lativ, comercializant, ci a două elemente care ne aparțin integral: 
alentului său înnăscut şi mediului favorabil din Banat. Traian 

rozăvescu a fost cea dintâiu privighetoare trimisă în lume de 

ișcarea muzicală și corală care azi-mâine are o tradiţie de 
aproape o sută de ani în Banat. El este urmașul direct şi firesc 
al coriştilor lugojeni, cari încă de prin anii 1840 au început să 
cânte pe note. Așa se explică faptul, că la groapa, lui Grozăvescu 
au venit toate corurile şi fanfarele din împrejurimea “Lugojului. 
Murise cel mai mare şi cel mai strălucit corist pe care l-au dat 
până acum corurile bănăţene şi munca necontenită și entusiastă 
de patru decenii împlinite a maestrului Ion Vidu. 

Drama dela Viena ne oferă o învăţătură care va trebui să 
corecteze mentalitatea multor intelectuali din Ardeal şi Banat. 
Ea constitue un avertisment pentru cei cu legături în trecut, de 
a nu-şi mai pune fără rezervă nădejdile* în apusul ultracivilizat. 
Să ne impunem față de acesta măcar rezerva ce provine din 
deosebirea firească de rasă. O întâmplare a lui Constantin Gro- 
zăvescu, tatăl mortului de azi, ne va ajuta să ne explicăm. 

Subt ocupaţia sârbească de aproape un an a Banatului, co- 
mandamentele sârbești au adunat în pripă pe toţi intelectualii 
români mai de seamă şi i-au deportat la Belgrad, cu scopul de 
a preîntâmpina şi cea mai inofensivă mișcare românească în Ba- 
nat. Printre acești mucenici era şi bătrânul Grozăvescu, pe atunci 
funcţionar la administraţia financiară din Lugoj. Internaţi la Bel- 
grad, fireşte, nu s'au bucurat de tratamentul cel mai uman. In- 
chişi în niște coridoare subterane din «Nova Kazarma». ei nu 
puteau vedea lumina soarelui decât atunci când bătrânul Groză- 
vescu îşi instruna coardele vocale. Balcanicii cu inimă de piatră, 


143 
© BCUCIuj 


asupra cărora rugămintea verbală nu avea niciun efect, se în- 
duioșau la glasul lui blând şi adunându-se în jurul lui, se între- 
ceau În a-l menaja. Glasul lui l-a ajutat să suporte, să-şi atenueze 
chiar suferinţa, să revie teafăr în sânul familiei şi să moară mai 
târziu, aşa cum mor toţi românii: de moarte naturală. 

Grozăvescu-liul n'a putut să aibă acelaş noroc într'o capi- 
tală din apus. L-au apreciat ca artist, l-au plătit cu bani scumpi, 
dar nu l-au putut îndrăgi ca om. Bunătatea lui sufletească a fost 
luată drept slăbiciune şi a fost exploatat amar. In cele din urmă 
a trebuit să moară cum nu s'au obişnuit încă să dispară oamenii 
în Balcani: ucis de propriul său cămin. 

Suprimarea lui Traian Grozăvescu, în plină tinereţe şi în 
plină ascensiune, a reînviat şi unele dureri mai vechi ale Bana- 
tului. Marile şi variatele lui talente s'au stins, aproape fără ex- 
cepţie, în prima jumătate a vieţii lor: duiosul nuvelist Ion Fo-/ 
povici-Bănàțeanul, poetul Victor Vlad Delamarina, publicistul de 
mare speranţă Casian R. Munteanu şi acum Traian Grozăvescu, 
Parcă vârsta de treizeci de ani constituie un termen fatal pentr 
toţi oamenii de seamă ai Banatului. ' 

Aruncând un bulgăr de pământ pe mormântul lui Traia 
Grozăvescu, gândul meu cuprinde şi pe ceilalți vrednici fii ai 
Banatului, apuşi înainte de vreme. Privind în jurul meu mi se, 
pare că gândul acesta este comun tuturora, . deaceea cântarea 
corului Vidu sfâșşie aşa de mult sufletele şi lacrimile mulţimii 
sunt atât de abondente. | 

Alături de tragicul sfârşit al lui Traian Grozăvescu, deplângem 
cu toţii nenorocul constant al unei mari și frumoase provincii... 


P. Nemoianu 

MIDAS 


— Un singur. fel de om e puternic, — şi cel puternic singur 
poate fi cu adevărat fericit; — puternic poate fi numai acela, care 
isbuteşte să ţină în robie pe alţii, —iar mijlocul de a-i ţine în: 
robie nu mai este astăzi slăbiciunea, ci sunt slăbiciunile lor. 

Care însă dintre toate slăbiciunile face pe om mai ticălos, 
mai gata a se prosternă, a se gudură la picioarele celui puternic, 
decât stăruitoarea nepotrivire dintre pofte şi mijloacele de a le 

împlini ? Şi celalt face ca nepotrivirea aceasta să se perpetueze 
dominând şi apăsând vieţi întregi de-alungul lor, de cât nerăb- 
darea de a trăi, care naşte lipsa de prevedere? 

Puterea va fi dar a celor răbdători, a celor prevăzători. Din 
singura neprevedere a o sută, a o mie, a o sută de mii de inşi, 
unul singur poate bate atâta monedă, cât să răscumpere cu vremea 
tot ce aceia au avut, şi el singur să se bucure la urmă, numai 
fiindcă a ştiut aşteptă, de tot ce a rămas şi s'a adunat din ro- 
dul muncii a o sută, a o mie, a o sută de mii de inşi... ’ 

A aşteptă, a avea răbdare şi a te şti folosi cu prevederea 
ta de neprevederea altora, — iată tot secretul cu care vei isbuti 
a-ţi robi tot mai mulţi şi mai mulți din semenii tăi, şi a ţi-i robi 
„nu alergând tr după dânşii, ci ei singuri venind la tine să-și 
îmbie mâinile cătuşelor şi grumajii jugului tău... Iată secretul 

forţei şi al dominării. 

Acela care-l pricepe şi se ştie folosi de el, acela singur poate 
FDA puternic, — şi numai cel puternic poate fi cu adevărat 
fericit 

Aşa «îşi zise, şi iată-l acum îndărătul unui ghișeu, plecat a- 
supra unor maldăre de hârtii înegrite de slove şi socoteli. Aci 
stă şi așteaptă, — așteaptă neprevederea ademenită de nerăbdarea 
de a gusta mai repede viaţa, ca să vină, şi umilită să ceară dela 
el dreptul de a-i lăsa, dânsa, şi lui o parte din aceea ce ar putea 

gustă mai mult, mai târziu, numai ca să poată gustă mai curând 
mai puţin... 

Şi vin doritorii de a se robi, vin rânduri-rânduri şi roiurt 
întregi. Sunt aşa de mulţi, încât ar ajunge pentru zece stăpâni, 
nu pentru unul. 

Rece și chibzuit, cu ochii serutători de sub fruntea încreţită 
şi pleșuvă, el îi măsoară pe toţi şi pătrunde până în adâncul su- 
fletelor lor lage. Sa putut îngelà la început, dar cu vremea a 
învăţat a cunoaşte mușteriul cel bun dintr'o sută: muşteriul . 
care plățeşte camăta grasă și mai dă şi recunoștinţa-i temătoare 
şi plecată pe deasupra, — robul adevărat, robul voit, robul vânat. 

Şi grămada de aur creşte mereu dimpreună. cu turma sla- 
bilor ţinuţi de chică, cari regulat vin să-şi numere aci tributul 
așurinţei din munca lor grea. 

S'a strâns mult, şi tot mai mult se strânge. Are mâna noro- 
coasă, — tot ce atinge se preface în bani, în bani buni, în bani 


peşin.. 


Acum însfârşit a ajuns pe culme! Atâta vreme a trecut de 
când lumea lui întreagă s'a mărginit acolo, în acel laborator de 
putere, de viitoare fericire. A răbdat, a ştiut să rabde. A fost pre- 
văzător, a ştiut să adune. A fost puternic, a ştiut să subjuge.... 

Şi acum... Acum a venit şi rândul lui, —rândul din greu şi 
cu atâta chibzuială pregătit, să gusie cu adevărat, să se bucure 
din tot belșugul de viaţă... 

Nu mai stå îndărătul ghișeului, pe dinaintea căruia nu se 
mai perândează robii umiliţi şi linguşitori.... Ii aşteaptă acum în 
somptuasa-i locuinţă clădită din fărâmiturile muncii lor... 

Ti aşteaptă să vină săi se închine... —dar ei nu vin. La ce-ar 
mai veni? Ei trebue să: urmeze a-și purta fărâmele muncei și 
rodul neprevederii lor în mâinile altui puternic, altui prevăzător... 
Pe acesta îl cunosce acum, acestuia i se mărturisesc vasali, —- de 
cellalt wau nevoe să mai ştie.... 

In somptuoasa-i locuinţă puternicul e singur... Anii au trecut. 
după ani şi sufletele după suflete s'au: înstrăinat... Nici nu le-a 
băgat în seamă cum s'au înstrăinat; el n'avea vreme; el îşi clădia 
temeliile puterii, el îşi numără turma de vasali... 

Dar vasalii nu mai vin, ei şi-au întors fața în altă parte. Şi 
sufletele înstrăinate nu se mai întorc. 

Şi atunci, îşi aduce aminte... 

„Odată, a fost iubit; dar nu eră temut; nu eră puternic, —și 
numai cei puternici pot "fi cu adevărat fericiți... 

A fost temut apoi, —dar n'a mai fost iubit;— a fost puternic— 
atâția s'au târât la picioarele lui... Dar iată acum e singur... Poate 
fi oare, singur, omul fericit ?.. 

A avut mâna norocoasă.., totul s'a prefăcut în aur în mâinile 
lui, totul, totul... 

Şi râsul, şi veselia, şi dragostea de demult. Şi dorul de cei 
iubiţi, şi duioşia după ce e bun şi frumos în lumea aceasta, — 
totul, totul, în aur s'a prefăcut... . 

Chip de om viu e oare acesta care se resfrânge din ogiin- 
zile bogate? Nu, nu, iată,—nu mai este de cât tot un chip făcut, 
un idol de aur... ` . . îi 
3: Inima! inima! Unde este inima ?... E bogat, e puternic, are 
tot, tot,—dar n'are nimic: a pierdut inima !... N'a băgat de seamă, 
wa avut vreme... Cine ştie când, într'o zi, întrun ceas, într'un 
minut neobservat, ea sa strecurat încet, pe nesimţite, s'a dus și 
nu s'a mai întors... Şi el n'a simţit nimic, şi abia acum se trezeşte 
şi rămâne trăznit de grozăvia pierderii acesteia... Cum n'a simţit 
el nimic? cum n'a ştiut nimic până acuma ?... 

Şi în mijlocul nopţii, alergând, se întoarce acolo, în contoa- 
rul întunecos, — laboratorul puterii, și cu mâinile tremurânde 
descuie caszele de fier şi vântură aurul adunat în grămezi... . 

Æ "— Inima, inima! Unde este inima ?... Aci s'a rătăcit, aci trebue 
să fie.. Aci în grămezile acestea este,— dar, Doamne, cum s'o mai 
cunosc din toată apa aceasta de aur?... Una s'a făcut cu el, n'o 
voi mai regăsi nici odată... Nici odată nu voi mai putea s'o deo- 
sibesc și s'o făuresc din nou din potopul acesta... 
îi PRâse în hohot omul puternic,—şi-i răspunse tânguitor ecoul 
golului, ecoul singurătăţii. i 
Ion Gorum 

Organizarea cercetărilor 
economice 


Fără ştiinţă şi technică nu există progres în agricultură. 
Această teză o dovedesc în destul observårile statistice agrare a 
deosebitelor ţări. Felul cum ştiinţa e angajată la exploatările a- 
gricole, felul cum technica, cu toate mijloacele ei, e întrebuințată 
la lucrările pământului, are o deosebită importanță din punct de 
vedere al producției agricole. 


Ştiinţa agricolă, la rândul ei, e rezultatul unor cercetări sis- 
tematice. Valabilitatea datelor ei, însă, diferă după condițiile spe- 
cifice ale fiecărei țări. Sunt, anume, unele probleme în ramurile 
acestei ştiinţe, care vor putea fi rezolvate numai avându-se în 
vedere condițiile specifice de sol şi climă ale fiecărei ţări. Crea- 
rea unor tipuri de plante, de rase de animale, studiul solului, al 
economiei de apă în pământ în raport cu vegetaţia, al fermenta- 
ției, ete., — toate sunt a se trece prin prisma partisularităţilor 
de climă şi sol ale ţării. 

Dat fiind influenţa bine făcătoare a ştiinţei asupra progre- 
sului agricol fiecare ţară se năzueşte a organiza cât mai temeinice 
baza ei de desvoltare, ca să contribuiască astfel în mod efectiv 
la desvoltarea ei. In acest scop, diferitele țări au înființat felu- 
rite instituţii pentru experimentări, studii şi realizări. In Germania, 
Anglia, Franţa, Italia, etc., există o serie întreagă de instituţii 
menite să asigure progresul ştiinţei technice. agricole. 

In România sunt deasemeni instituţii speciale pentru cer-: 
cetări ştiinţifice referitoare la problemele agriculturei noastre. 
Staţiunea agronomică Herăstrău, secţiunca agro-geologică a Insti- 
tutului Geologic, laboratorul de chimie agricolă al Universită- 
ţilor Bucureşti şi Iaşi, laboratoriile şcolilor superioare de la 
Herăstrău şi Cluj, servesc interesele științei agricole la noi. 

In situaţia schimbată a ţării, insă, aceste instituţii se dove- 
dese insuficiente. Ele nu pot satisface exigenţele de azi ale agri- 
culturei româneşti. Aceste exigenţe reclamă azi o intensificare a 

experimentărilor şi a studiului problemelor agronomice, altfel a- 


gricultura noastră va rămânea şi pe mai departe tat în stadiul 
ei de extensivitate. Şi aceasta ar însemna falimentul economie 
al ţării. 

Instituţiile noastre azi existente nu sunt capabile de această 
intensificare. Compoziţia lor organică nu este potrivită pentru. a- 
cest scop. Le lipseşte unitatea în conducere şi directivă. Nu sunt 
practice, şi nu sunt porrivite a răspândi în cercuri largi rezulta- 
tele obținute prin experimentările lor. 


Problema însă e urgentă şi reclamă să fie repede soluţio- 


nată, Această soluţie a indicat-o d. C. Garotlid, ministrul al agri- 
culturii şi domeniilor, prin proectul de lege pentru înființarea 


Institutului de cercetări agronomice al României şi a staţiunilor 


agronomice. 

În expunerea de motive a acestui proect zice autorul: «Pentru 
studiarea ştiinţifică a problemelor fundamentale ale agriculturii 
este dar necesară înființarea unui aşezământ înzestrat cu toate 
mijloacele technice şi cu energiile necesare pentru a întreprinde 
cercetări sistematice cuprinzând toate aspectele agriculturii şi a 
da acestor cercetări atât unitatea, cât şi putinţa de realizare 
practică şi de răspândire». 

Această expunere înseamnă un scop determinat și un întreg 
program bine conceput, absolut potiivit pentru un avânt al ști- 
inţei agricole la noi. Aga s'a făcut şi în alte ţări. 

Concepția e potrivită nu numai din punct de vedere al 
scopului şi al: programului, ci şi din punct de vedere al orga- 
nismului institutului, ceeace va facilita mult posibilitatea de rea- 
lizări, atât de mult necesare agriculturii noastre. Institutul ar 
avea șase secţiuni, în care sunt grupate diversele obiective, ce 
interesează agricultura noastră. Această separare va asigura reu- 


şita experimentărilor şi va uşura specializarea individului, ceeace 


constitue încă o garanţie pentru rezultatul dorit. 

"1. In secţiunea de filogenetică şi fitolechnie se vor face expe- 
rimentări şi realizări asupra plantelor cultivate în ţară indicând 
tipul şi rasa potrivită condiţiilor noastre, — se vor determina 
procedeele potrivite pentru pregătirea pământului, îngrijirea se- 
mănăturilor şi păstrarea recoltelor. 

2. In secţiunea de chimie, microbologie şi fizică agricolă se vor 


studia solurile României din punct. de vedere agricol, compoziţia 


şi însușirile îngrășămintelor, preparatele întrebuințate în agri- 
cultură, micro-organismele din sol în vederea fertilităţii lui, per- 
fecţionarea industriei agricole de fermentaţiune. 


3. In secţiunea de. filopatologie. endomologie, parazitologie agri- 


colă. se vor studia bacterioasele şi bacteriile patogene la plante; 
boalele produse de ciuperci, fanerogame parazite; biologia pa- 


razitelor animate şi vegetale, mijloacele ‘pentru prevenirea şi: 


combaterea boalelor, buruenilor şi insectelor. 
4. In secţiunea de creșterea animalelor necesare agriculturii se 

va studia materialul vitelor de muncă şi metodele de selecţionare 
şi îmbunătăţire a lor; producerea unor tipuri de animale potrivit 
condiţiilor pe regiuni; felul mai potrivit de construcţii potrivit 
creșterii vitelor la deosebitele categorii de proprietăţi; creşterea 
şi producţia peştilor în legătură cu agricultura. 

5. In secțiunea de maşini, îmbunătăţiri funciare şi construcţii 
rurale, se va studia felul şi compoziţia uneltelor şi maşinilor 
mai potrivite solului şi climei noastre, problema îmbunătăţirii 
funciare la noi, normele potrivite pentru construcţiuni rurale şi 
industria agricolă. 

6. In secțiunea de economie rurală se vor face cercetări asupra 
gospodăriilor mari, mijlocii şi mici, indicând îndrumări pentru 
cea mai potrivită organizare a lor. 

Institutul va depinde de ministerul agriculturii şi domeniilor 
şi va avea o personalitate morală şi juridică. Va îi condus de 
un director, iar fiecare secţiune de câte un şef, toţi recrutaţi 
din specialişti probaţi şi cu pregătiri ştiinţifice. Programul de 
lucrări şi coordonarea lor, se va face de «consiliul institutului» 
și va fi aprobat de consiliul superior al agriculturii. Anual se 
va publica un Buletin despre lucrările şi realizările institutului. 
Institutul va da consultațiuni de specialitate publicului în legătură 
cu problemele agriculturii noastre. 

Proectul prevede în art. 10—14 înfiinţarea staţiunilor agro- 
nomice pe diferitele regiuni ale ţării. Aceste stațiuni sunt în 
adevăr pivoţii institutului de cercetări. Ele vor servi pentru ob- 
„servarea şi răspândirea cercetărilor şi realizărilor făcute în sec- 
tiile Institutului. 

Inființarea şi buna funcționare a Institutului şi a stațiunilor 
agronomice reclamă bani, precum şi alte mijloace. Proectul pre- 
vede şi asigură acest lucru. Motivarea d-lui ministru C. Garoilid 
în această privinţă e clară şi conţine un expozeu statistic. El 
zice : «Admiţând cu extremă moderație, că vom putea spori pro- 
ducţia cu 100 kgr. la hectar vom avea în fiecare an pentru cele 
13 milioane hectare cultivate, 130.000 vagoane de producţie agri- 
colă în plus, care valorează cel puţin 6 miliarde lni. In această 
lumină de cifre mijloacele care se cer pentru înfiinţarea şi buna 
funcționare a instituţiilor ce vor servi progresul agricol al ţării 
nu apar ca un sacrificiu, ci ca unul din plasamentele cele mai 
productive şi cele mai urgente pentru economia ţării». 

Această motivâre nu suferă niciun adaos, şi e de prisos 
orice comentar. 

Incontestabil, odată înfiinţat şi echipat acest Institut, prin o 
bună funcţionare va deveni pivotul progresului agricol la noi, 
iar organismul agrar al ţării va deveni prin el mult mai per- 
fecţionat. Aceasta înseamnă un pas înainte spre progres şi aici 
e iarăşi meritul autorului acestui proect. 


Ion Iacob 

Cele două Marii 


— Note pe marginea unei conferințe — 


Dovezile iubirei sunt multe, dar nici una nu este atât de pu- 
ternică, atât de perfectă, ca iertarea. Fără această adevărată jerttire 
de sine, iubirea nu e sinceră, ori cel puțin, nu e desăvârşită. 
Pentru iubirea neînfrăţită cu iertarea, probabil ar trebui să se 
găsească alt termen. Iubirea trebue să fie altruistă, dar cea mai 
grăitoare dovadă a egoismului omul o dă atunci, când nu e ca- 
pabil să ierte greşelele semenilor săi. 

Propovăduind iubirea desăvârşită, lisus a condiţionat-o cu 
iertare, aducând drept pildă pe Tatăl ceresc, care iartă bucuros 
acelora, cari i-au greşit, dacă se întorc cu inimă curată. Dovada 
despre curăţenia inimei sale omul o dă numai atunci, când iartă 
greşelele semenului său. Cel care nu iartă, ureşte, iar inima nu- 
mai atunci e curată, când nu se mai găsesc într'ânsa nici urmele 
urei. Cei cu inima curată sunt fericiţi. Ei, desigur vor vedea pe 
Dumnezeu. | 

Se găsește oare, între -oameni această iubire care sar părea 
aproape supra-omenească ? 

Credem că putem da un răspuns afirmativ. lubirea e hrana 
sufletului omenesc, de-aceea, chiar şi în viaţa celor mai păcătoşi 
indivizi găsim momentele lucide ale iubirei. Totuşi, jertfirea e 
mai ales caracteristica iubirei părintești. E atât de puternică, 
încât, dacă nu se reglementează prin judecata bine cumpănită, 
orbeşte pe om. Sunt oameni cari:cunosc toate scăderile vecinilor, 
dar nu şi pe acelea ale propriilor copii. Când totuşi le cunosc, 
cuvântul iertării răsună de pe buzele lor cu o uşurinţă ne-mai 
pomenită la cel mai mic semn de îndreptare. De-aceea, iubirea 
părintească e, poate singura care merită acest nume. E mai pu- 
ternică decât iubirea între soţ şi soţie, între prieteni, între ru- 
denii, ori, chiar şi decât amorul. i 

Temeiurile stabilității multor căsnicii sunt copiii. Bărbatul 
şi femeia trăiesc împreună de dragul copiilor, ca să-i poată iubi 
neîmpiedecaţi de nimeni şi de nimic. Acesta e motivul care a în- 

demnat pe lisus să asemene iubirea lui Dumnezeu faţă de noi cu 
iubirea pe care o nutreşte părintele faţă de fiul său. Aveni ne- 
numărate dovezi în viaţă, că parabola fiului risipitor-e o întâm- 
plare adevărată, care se repetă şi se va repeta mereu, până când 
vor mai exist oameni pe pământ. 

` Iisus ne spune că numai atunci ar fi posibil 'să-şi uite de 

noi, când şi despre o mamă am putea să presupunem. câ ar fi 
capabilă să-şi uite de copilul său. Ce altă dovadă mai puternică, 
mai pipăibilă, mai grăitoare, ar fi putut să aducă pentru întărirea 
afirmației sale? 

Drept condiţie a fericirii oamenilor el socoteşte generali- 
zarea iubirii El a iubit pe toți oamenii, vestind tuturor iertarea 
păcatelor. Nici-odată n'am putea să ştim numărul acelora, cari 
primind dela el iertare, şi-au îndreptat paşii către cărările drepte 
ale unei vieți mai bune, mai fericite. 

Evanghelia ne înşi ă şi câteva cazuri, când propovăduitorul 
iubirii a dat iertare femeilor păcătoase, producând în sufletele lor 
acea binecuvântată revoluţie, care le-a transformat în femei su- 
blime. Infinita lui bunătate a atras inimile cufundate în mocirla 
destrâului la limanul mântuirii. Intre acestea cea m:i vestită e 
Maria Magdalena, eternul motiv de inspiraţie al tuturor predi- 
catorilor de pocăință. 

Cine a fost această femeie? Nu se ştie. Prin deducţii, i-s'a 
alcătuit biografia, pe care o putem . citi în vieţile sfinţilor. După 
pronumele ei, se crede că era din orășelul galiliean Magdala. 

In Evanghelii nu găsim date absolut sigure nici despre tim- 
pul când şi-a spălat sufletul în apele pocăinţei. Ştim atâta, că 
pocăinţa ei este a se atribui influenței cuvântărilor lui lisus. E- 
vanghelistul Marcu ne spune că divinul învăţător scosese din- 
tr'nsa şapte draci. Numeroşi comentatori al lui Marcu sunt de. 
părerea, că sub aceşti șapte draci este a se înțelege gradul de 
decadenţă la care ajunsese această femeie înainte de-a cunoaşte 
pe lisus. Penitenta, a devenit cea mai fanatică între adepţii blân- 
dului proroc dela Nazaret. O vedem lângă cruce, în momentele 
cele mai grele ale lui lisus, o vedem (la toţi cei patru evanghe- 
liști) pândind locul unde îi vor aşeza trupul, o vedem în sfârșit, 
peregrinând, încă de cu noapte la mormântul aceluia prin care 
i-a răsărit şi ei soarele vieţii. 

In Evangelia lui Luca ni se istoriseşte o scenă nespus de 
mișcătoare, o schiţă scurtă, dar de un cuprins bogat, care a in- 
spirat unor celebri pictori opere nemuritoare. lisus fusese invitat 
la prânz, în casa unui fariseu cu numele Simon. Nu se ştie în ce 
oraş, dar e sigur, că pe teritoriul Galieleii. La masa fariseului 
mai erau invitaţi şi alţi oaspeți. 

Invitaţia aceasta n'a pornit din vre-un sentiment de iubire, 
ori, respect față de cel invitat. Motivul ei a fost curiozitatea și 
“poate, dorul de-a prinde în cuvinte pe «turburătorul ordinei pu- 
blice». Dovadă. avem faptul că fariseul n'a observat formele con- 

venţionale prescrise la astfel de ocazii: n'a dat lui lisus săruta- 
rea reglementară, nu i-a dat apă să-şi spele picioarele, nici unt 
de lem să-și ungă capul. | “ 

In timpul când toți şedeau în jurul mesei, dintr'odată,a intrat 
o femeie din cetate, care era păcătoasă, aducând un vas de. ala- 
bastru cu mir de mult preţ, — parfumul cel mai cu bun mirosal 
acelor timpuri. In vreme ce toţi cei din casă o priveau înlemniţi,. 
ea se târî la picioarele lui şi se porni pe plâns. Şiroaie de lac-- 
rimi curgeau din ochii ei, pe aceste sfinte picioare. Ca transpor- 
tată în altă lume, îşi desfăcu părul şi şterse picioarele astfel spă- 
late, ungându-le apoi, cu mir şi sărutându-le necontenit. | 

Continuarea istoriei e bine-cunoscută. Fariseul sa scanda- 
lizat şi tot astfel, ceilalţi invitați. Iisus îi spuse o istorioară despre - 
marele preț al iubirii. Insfârșit, duioasa scenă se încheie cu dum- 
nezeieştile cuvinte, adresate femeii: Iartă-ţi-se ţie păcatele tale! 
Credinţa ta te-a mântuit, mergi în pace. 

Numele femeii nu se spune, dar, 1-/au dat comentatorii de 
mai târziu, aducând, dovezi destul de puternice că a fost Maria 
Magdalena. | 

E de însemnat, că întâmplarea e mai sus nu mai e des- 
crisă în nici una din celelalte trei Evanghelii. Păcat. Combinarea 
iextelor paralele ne-ar da. poate indicaţii mai precise şi mai si- 
gure 

Se poate proba, de-altfel, contrarul părerii enunțate de ma- 
joritatea comentatorilor, că adică această femeie păcătoasă n'ar fi 
fost Maria Magdalena, ci, o anonimă, ca şi cea prinsă în adulter, 
despre care ne povesteşte evanghelistul Ioan. In capitolul urmă- 
tor al Evangheliei lui Luca, imediat după povestirea întâmplării 
" din casa lui Simon Farizeul, ni-se spune că lisus umbla prin ce- 
tăţi şi prin sate, însoţit între altele şi de nişte femei cari erau. 
tămăduite de duhuri rele şi de boale: Maria Magdalena, dintru 
care ieşiseră şapte draci. Se pare curios, nu-i aşa, că Luca vor- 
bind despre această femeie, nu spune: cea de adineaori, ori, cea 
care îi ștersese picioarele cu părul capului ei? Fără îndoială. Ar- 
fi fost un mijloc cu mult mai potrivit de-a face pe cititori să în-: 
țeleagă, de cine este vorba. l 

Despre un prânz asemenea celui din casa lui Simon fariseul 
ne mai istorisesc apoi, toți ceilalți trei evangheliști, chiar şi loan, 
a cărui evanghelie se deosebeşte atât de esenţial de cele ale to-: 
varășşilor săi evangelizatori. 

Prânzul acesta a avut loc în Vitania în casa lui Simon leprosul. 
la câteva zile după învierea lui Lazăr. In timpul mesei, Matei ne 
spune, că a venit o femeie aducând un vas de alabastru cu mir 
de mult preţ şi turnându-l pe capul lui lisus. Ucenicilor şi mai. 
ales lui Iuda, nu le-a fost pe plac fapta femeii. Iuda ar fi fost. 
mai bucuros să se fi vândut mirul, iar banii, să se fi împărţit: 
săracilor. Fiind el cassierul apostolilor se mai gândia şi la su- 

muliţa ce ar îi alunecat în punga lui. 

Nici Marcu nu aminteşte numele femeii. Il aminteşte însă loan, 
“spunând câ femeia era Maria, sora lui Lazăr cel înviat din morți, 
dar el, nu spuge, cine a fost stăpânul casei. 

La casa lui Lazăr, lisus se opria de câteori era în drum 
spre ferusalim. Luca ne povesteşte că lisus, fiind într'un sat, a 
intrat să găzduiască în casa Martei şi a Mariei. In vreme ce Marta 
pregătea mâncarea, Maria la picioarele lui Isus își nutria sufletul 
cu dulceaţa cuvintelor lui. 

- Unii comentatori, a căror părere a acceptat-o şi d. canonic 
Ooltor în conferința sa tnat aici în Cluj, sunt de părerea, că 
Maria din casa lui Simon fariseul, şi prin urmare, Maria Magda- 
lina ar fi fost sora lui Lazăr. (Mai amintim în treacăt, că d. ca- 
mnonic Ioan Bălan în cartea sa intitulată „Viaţa lui lisus sus- 
ține, nu ştim pe ce bază, eă cina din Vitanja ar fi avut log în 
casa lui Lazăr). 

S'a făurit teoria, recunoaştem, destul de bine argumentată, 
că Maria Magdalina din cauza vieţii desfrânate ar fi fost alun- 
gată dela casă, că în timpul acesta şi-ar fi stabilit domiciliul în 
Magdala Galileii ca prostituată, şi că în acest timp a auzit cuvân- 
tărie lui Iisus. După revenirea ei la viaţă morală, fratele său 


© Lazăr a reprimit-o, şi astfel în anul al treilea al predicării lui 


Tisus o găsim în Vitania- 

Această teorie s'ar părea că o răstoarnă însuși Ioan Evan- 
ghelistul, care, povestind patimile, moartea şi învierea lui lisus, 
aminteşte pe Maria Magdalina fără să spună că ar fi fost sora 
lui Lazăr. lar Matei, ne spune că lângă crucea lui lisus erau 
femei multe, cari veniseră după Iisus din Galileea, între cari era 
Maria Magdalina... Ca să admitem identitatea Mariei lui. Lazăr cu 
Maria Magdalina ar trebui să presupunem că ea şi în anul al 
treilea al predicării lui lisus ar fi trăit în Galileea, şi că prin 
“Vitania a fost în trecere, la fel cu Iisus. 

Navem nici măcar siguranţa, dacă ne orientără după Evan- 
ghelie, că Maria Magdalina a fost o prostituată, și nu numai o fe- 
meie vindecată de spirite necurate, o boală destul de grea, ca să 
motiveze îndeajuns adânca ei recunoștință faţă de vindecătorul 
sufletelor şi al trupurilor. Nu putem ști, dacă Maria din casa lui 
Simon leprosul e aceeaşi cu cea dela Simon farizeul. Nu putem 
-Şti : au fost Mar ii, ori, numai una ? 

Ştim numai, că un singur gând le-a îndreptat către Lisus:al 
fericirii pe care omul o dobândeşte prin adevărata iubire. De 
„vor fi avut păcate, Iisus desigur şi-a deschis şi în faţa lor, ori a 
„8i, tezaurul iertării. 

Septimiu Popa 

Cronica teatrală 


Ciona de teatru 


Orice publicație, zilnică sau periodică, exceptând Monitorul 
Oficial, este profesional obligată să cuprindă o cronică de teatru. 
Cronică de teatru se chiamă un articol scris a doua zi după pre- 
mieră, oglindind părerea unui redactor despre o piesă jucată în 
stagiune pentru întâia oară. Câteodată articolul poate să fie scris. 
şi în ajun şi chiar cu zece ani mainainte; trebuie numai repro- 
dus la timp, indiferent dacă are un autor sau mai mulţi. Este tot 
atât de indiferent dacă un cronicar de teatru redactează pentru 
ziarul la care scrie şi alte cronici: agricole, militare sau de po- 
„litică externă şi perfect egal dacă pricepe în fiecare, într'una 
singură sau câtuşi de puţin în niciuna. 

Când se joacă o piesă tradusă, cronicarul, gentelmen, nu-şi 
permite să treacă peste părerile din țara de origină; le consultă 
disciplinat şi îşi alege pe cea mai autorizată. Părerile sunt mai 
_greu 'de scris într'un singur caz, al lucrărilor originale; însă cum 
nici-o piesă originală nu seamănă excluziv cu ea însăş, ba aduce 
destul de bine cu o altă piesă, sau cu câteva, cronicarul se scoate- 
din încurcătură inspirându-se de la părerile provocate. de gên. 

Face fabula piesei, o descrie și pune notă. 
: Sau se hotărăşte să fie şi el original şi scapă o măgărie 
gravă, proclamă e piesă proastă originală genială pentru că este 
scrisă de un Arnăut — și face şi el, din măgărie un gen şi o 
dis pe care este silit să le apere și să le exemplifice o viață 

ntreagă. Sau, cronicarul e mai prost chiar decât un autor prost 
şi cum prostul nu scoate ochii la proşti, se încinge o dragoste 
literară și se stabileşte o universalizare vastă a proștilor. Costache 
îi zice lui Ionică: Şexpir; Ionică îl strigă pe Costache: Cornei; 
Ghiţişor se face Ipsen; Mişu devine Ştrimberg. Există oameni 
parveniţi la maturitate și la divinul ramolisment, fără să-și fi 
lepădat dinţiide lapte şi care, în bâncile şi pe catedrele univer- 
sitare, n'au isprăvit încă de lins împrejur, de cinci parale piele 
de drac, cumpărată acum 60 de ani de la bragagiu. Ei se joacă 
în literatură de-a ţurea, de-a leapşa şi de-a iereţii, rotindu-se pe 
stradă, făcând pe răpitorii, cu braţele scurte întinse din subsuori, 
cu burţile puhave, cu moalele capului năpârlit, băloşi de bătrâ- 
neţe, zbârciţi, cardiaci, varicoși, diabetici şi incontinenţi. E cate- 
goria criţicei de înaltă frecvenţă a sublimului cretinism. 

După ce a povestit: pe autor, cronicarul caracterizează pe 
actori: bine, mulţumitor, foarte bine, cât se poate de bine, la 
înălţimea textului. De curând, în literatura cronicarilor s'a intro- 
dus şi termenul; coloratură. 


Ce aşteaptă autorul dramatic şi actorii de la cronicar? Pe 
timpuri, ei se așteptau la ceva care făcea parte din sensaţia aşa 
numitului . trac, dispărut ca un rău de mare şi pe vecie, odată cu 
incompetenţa cronicarilor de teatru. De când aceşti directori ai 
spiritului obştese au. început să se priceapă din ce în ce mai bine, 
fricţiunile s'au anulat şi, între ei, scriitori şi interpreţi şi direcţii, 
s'a ivit o angrenare fără zgomot, perfecționată an cu an, ca in- 
dustria automobilă, unde organele de oţel se aliază cu fonta, cu 
plumbul şi cu alama prin ajutorul unui emolient. Este aproape 
cu neputinţă de aflat în ziua de azi un autor care să nu fie ex- 
traordinar, un actor lipsit de fenomenalism şi un cronicar fără 
celebritate. 

Într'o istorioară de copii, după Riureanu, naraţiunea acestor 
. evenimente ar decurge cam în felul următor: Aveam un cufăr 
mare plin cu roşcove şi cu salam şi-l pusesem în pod. N'au întâr- 
ziat să se. ivească şoarecii frumoşi cu ochii de gămălie, șoa- 
recii albi, şoarezii galbeni şi gşoarecii cenușii. Dumnezeu ştie cum 
se mai iviră în pod o pisică, o nevăstuică şi muştele. Mai lipseau, 
ca să fie toată lumea de faţă, broasca, racul şi o ştiucă. Acţiunea 
se petrecea în jurul cufărului. Clienţii se alergau unii pe alţii şi 
nici-unul nu ajungea să guste. Atunci se ivi Cotoiul Bătrân, care 
reprezinta civilizaţia, tiparul, cuitura şi necesitatea aglutinantă a 
progresului armonie şi. mediocru, izbutind să împace adversarii, 
care intrară, nesupăraţi fiecare, la roşcove şi salam, pe gaura lui. 
Morala: cutărul era publicul şi salamul trebuia mâncat în 
tovărăşie. o oa y i a 

Cronica a imprimat o eleganţă şi o uniformitate nu numai 
În teatru, dar în toate artele şi literaturile, de tren cu orarul re- 
gulat., Merge locomotiva, urmează vagoanele, shleepingcarul, di- 

ningcarul, lavaboul, ploşniţele. Fiecare călător are bilet, fotoliu 
şi pat; mișcarea există şi tot mişcându-se, în interiorul elanului 
care-l transpartă, călătorul fuge stând, bea cafea, ciubuc, e bu- 
curos şi câteodată se uită pe fereastră — Defense de se pencher de- 
hors | — : stâncile stau locului îngenunchiate şi brazilor le atârnă 


„braţele din ceruri către pământ. 

_Nu se mai află pictor, sculptor, poet, romancier, ziarist, ac- 
tor, lipsit de proporţiile mari şi de însuşirile personalităţii nemai- 
pomenite. Ai dori să mai găseşti un prost curat: să-l iei în braţe, 
să-l duci acasă, să-l păstrezi în dulap, ca să-l săruţi în fiecare zi 
pe ciubote şi căciulă. Sau isprăvit! La periferie ne zicem: Şefule ; 
la Capşa: Maestre. ? 


Ne-am îmbogăţit de război. 
| T. Arghezi 


/ 

Insemnări 


Teoria iertării, — E sincer în- 
duioșătoare stăruința cu care, de câte 
ori are prilejul, presa noastră demo- 
crată intervine în favoarea popula- 
țici nevoiaşe de prin pușcăriile Ro- 
inâniei întregite. Np se mai poate ţine 
socoteala tuturor articolelor, cari sau 
scris în strada Sărindar pe tema am- 
restiei. Am avea motive să ne mirăm 

“profund în faţa acestui 


bliciști, dintre cari atât de puțini sunt 
duşi pe la Diserică. . . 

Acum, din bun senin, Dimineaţa îşi 
ridică iarăș glasuj, 


nedrept să zicem, că generoșii împăr- 
|itori de indulgenţe ar uita vreo cate- 
gorie de condamnaţi. Nu. 
asifel, nu se cade să trecem cu ve- 


dorea, că vinovaţii din vremea -răz- : 


boiului se bucură de un tratament ex- 
cepțional.  Deliciele electorale sunt 
socotite, de pildă, tot atât de grave ca 
şi. .. dezertările în fața inamicului. 
(Balanța neo-românilor de la gazetele 
noastre independente nu dă niciodată 
greş). 

iată pentru ce am avut ocazia să 
cetim în Dimineaţa cu pricina, că: 
„abuzurile din timpul alegerilor sunt 
ca şi trădările de pe front“. Cu alte 
cuvinte: dacă a fost iertat celăţea- 
nul, care în fierbinţeala din jurul ur- 
nelor de votare a recurs, ca armă de 


surplus de |, 
caijiate creştinească, la un soi, de pu: 


| mocraţiei, 
ar fi fost nemeritată şi toţi judecă- 
pledând gingașa 
cauză a greşiților de tot soiul. Ar fi | 


“sunt gata să deschidă 
Dar, tot: 





convingere, la unele argumenie con- 
unctente, pentruce să se refuze acceaş 
mărinimie şi ticălosului, care în tim- 
pv! războiului, a ticut în  irangcele: 
A *smane, ca să-şi vândă ţara... 
Inimile noastre nu stau nici ele ză- 
vcrite în faja sentimentului de milă. 
:.csne ne înduioşăm, mai ales, de su- 
fer.nţa celui pocăit: Dar, când e vor- 
ba. de amnestie, ni se pare că ea nu 
constitue tocmai un drept, pe care 
să-l revendice cineva în numele de- 
ca și când orice pedeapsă 


torii par da sentinţa lor în numele și 
în interesul oligarhiei. 

Umanitariştii de la „Dimineaţa“ 
oricând por- 
pile închisorilor, ca să rede societăţii 
pe toţi prizonierii infamei justiţii bur- 
gheze, Nici răposatul Lenin nu jude- 
ca astfel, când deșerta temniţele, ca 
să-şi poată complecta cadrele arma- 
tei roşii. 


Spicuiri. — Ziceam că Acade- 
mia, condamnând cu totul conso- 
nele duble din dreapta-seriere ro- 
mânească, nu trebuie să ne supu- 
nem acestei autorităţi (până ce 
poate nu-şi va modifica părerea), 
— căci o autoritate trebuie să fie, 
dacă nu vrem să cădem într'o a- 
narhie, cate şi altfel bântuie, des- 
tul de regretabil, în serisul literar- 

gazetărese (mai ales  gazetăre:e) 
din vremea de faţă. Un exemplu 
-de dublare absurdă a consone- 
lor, ni-l dă cuvântul baccil, seris 
şi tipărit aşa cum îl vedeţi, a- 
proape întotdeauna în ziarele noa- 
„stre. Baccil? de unde? Derivă dela 
bacceg sau dela bocced?... Neainţul 
scrie Bazillus, — francezul bacille, 
şi ne explică: este dela latinescul 
bacillus (bastonaş) sau baculus, — 
după forma cea mai frecventă a 
bacteriilor. Ceeace nu-i va opri pe 
simpaticii noştri gazetari ca.să stă- 
ruiască în forma,. simpatică lor, 
baccil. - 
N'aş avea o duşmănie prea ire- 
ductibilă faţă de unele franţuzis- 
. me, ca ordin, în: loe de ordine, — 
„de ordin constituţional!” — san 
fantezie, — pronunțare pe care 
„le-o furăm franţuzilor, deşi o a- 
vem: pe a noastră, după spiritul 
limbii cesteialalte, neolatine: fan- 
tazie (fantazie, când suntem ru- 
mai noi singuri... Eminescu). Dar 
- cel puţin atuncea să nu mai co- 
rectăm franţuzescul bacille, ci mä- 
car să-l lăsăm așu cum este. 


Cristache Ciolac, — Un 
număr de pat, o foaie de intrare 
cu diagnostice savant, o foaie de 
ieşire, patru păreţi de spital şi 

-un suspin amărit de ultimele mi- 
zerii materiale. | 

Cu această zestre a trecut Cris- 
tache  Ciolae hotarul celeilalte 
lumi. 

Lăutarul de rasă mare, duiosul 


meşter al arcuşului n'a fost un ți- 


. gan care primeşte bacşişul în pă- 
lărie şi face multe temeneli ajun- 
şilor cu mers de curcan. 

Cristache Ciolac a fost unul din 
` ultimii reprezenţanţi ai celei mai 

- simpatice dintre tradiţiile româ- 


neşti: veselia spontană şi duioşia 
sinceră — cele două coarde carác- 
teristice ale „chefurilor” noastre. 
I se cuvin dar două vorbe bune 
„cântărețului din patru strune”. 
Descendent al acelei arte popu- 
lare care a culminat în Barbu Lău- 
tarul, Ciolac a fost un mare lău- 


„tar al cărui arcuş a entuziasmat 


deopotrivă lumea dela Curte şi a 
marilor saloane ca şi răpânoasele 
mese din pivnita lui Cănuţă. A 
fost al tuturor ca doina fragedă, 
ca năvalnicul chiot al horei, cai- 
rezistibila naivitate a romanțelor 
„de inimă albastră”, - l 

„Notist? de merit, Ciolac a avut 
totuşi bunul simţ de a nu se 2- 
vânta în „virtuozitatea“ muzicei 
de înaltă şcoală. Rămas pe tărâ- 
mul tradițional al lăutarului cu 
stranele legate de bătăile inimei, 
a reuşit să fie un mare artist 
popular în faţa căruia nu odată 
am văzut ochii specialiştilor ui- 
mindu-se. 

Tonul cald şi pur,. strălucitor. şi 
învăluitor al meşterului Ciolae va 
vibra încă multă vreme în auzul 
tuturor acelora cari. iubese viaţa 
sinceră fără reticențe de snpbism 
stupid. l l 

La groapa dispărutului càntä- 
reţ ne descoperim mişeaţi, cu ein- 


stea ce se cuvine unui artist, cu 


dragostea pe care o purtăm păs- 
trătorilor de tradiţie. 


Conferința d-lui lon I 
€. Brătianu, == O instituție de 
educație publică „Universitatea li- 
beră”, ale cărei „scopuri sunt fără 
îndoială utile şi. frumoase şi a că- 
rei organizaţie distinsă este o ga- 
ranţie, a avut búna inspiraţie de 
a patrona spiritualiceşte sărbăto- 


| rirea unei jumătăţi de secol dela 

războiul pentru independenţă, care 
se împlineşte în acest an. 

Ideia îşi dă roadele cu mult suc- 
ces pentrucă iniţiatorii au avut pe 
lângă idee şi pricepere. Asistăm 
la una dintre rarele ocazii când 
la noi un eveniment de însemnă- 
tatea acestuia se sărbătoreşte aşa 
cum se cuvine. In loc de obișnuita 
serbare cu discursul ocazional, cu 
muzică după calapod şi câteva 
plotoane de şcolari aduse în rân- 
duri de ` câte doi, „Universitatea 
Liberă” a purces la pregătirea te- 
meinică şi serioasă a unei înalte 
atmosfere de lămurire a eveni- 
mentului, la crearea unei înţele- 
_geri depline a faptelor trecute în 
spiritul contemporan. Procedeul 
este mult mai „patriotie” decât e- 
xecuţia cu fanfare a unui marş. 

„Universitatea Liberă” a organi- 
zat un ciclu de conferinţe asupra 
epocei premergătoare şi - asupra 
războiului dela 1877 adresându-se 
pentru aceasta celor mai de seamă 
personalităţi ale lumii culturale și 
politice spre a ajunge astfel ia 
„tradiţia vie” a faptelor scurse. 

-Aceia cari au asistat la cele două 
conferinţe ale d-lui Ion I. C. Bră. 
tianu, şi-au putut da seama că sco- 
pal a fost atins cu prisosinţă. 

Omul politie cu enorm prestigiu, 
bărbatul de stat cu platforma mo- 
rală sprijinită pe pur beton de au- 
toritate şi capacitate, a dat dela 
masa conferinţei culturale, impre- 
sia că istoria vorbeşte. 

A fost un spectacol de o rară no- 
blete şi de mare utilitate. 

Prin spusele sale, răzimate pe 
cel mai înalt şi mai intim isvor de 
informaţie, fostul prim-ministri a 
rectificat istoria: 

Expresia sugerează suficient e- 
fectul conferinţelor d-lui Ion Bră- 








tianu, conferinţe: care au înseru- 
nat numai prin ele înşile, un eve- 
niment. 7 

Flagrant delict, — Noi 
am avut adesea prilejul de a ser- 
ceta cu osebită atenţie îndeletniei- 
rea reporterilor dela gazetele de 
senzaţie, fixând la locul cuvenit. 
pe scara valorilor gazetăreşti, pe 
aceia cari îşi culeg informaţiile la 
bucătăriile caselor mari, în tovă- 
răşia slugilor. Evident că meşterii 
unor astfel de metode sunt expuşi 
la dese flagrant-delicte. 

Zilele trecute eroul unui atare 
delict — în condiţii caracteristice: 
— a fost unul din anonimii repor- 
teri ai unei gazete foarte demo- 
crate. Omul nostru a transmis ex- 
peditiv opiniei publice — nici mai 
mult nici mai puţin — decât con- 
versaţia ce ar fi avut loc cu prile- 
jul ultimului ceai dela Palat între 
primul ministru şi o doamnă din- 
tre cele invitate şi încă o conver- 
saţie care a avut loc în altă parte 
toi între primul ministru şi © 
doamnă, conversaţie la care ar fi 
luat parte — după numita gazetă 
— şi doamna general Nicoleanu. 

Bine înţeles tot ce a cules repor- 
terul cu ureche foarte lungă sa 
dovedit: de domeniul fantaziei. 

Foarte repede ziarul în chestie a 
fost nevoit să arate că ceeace seri- 
sese în privinţa doamnei general 
Nicoleanu fusese „o eroare”, iar 
oficiosul . guvernului desminte la 
rândul lui afirmaţiile gazetei des- 
pre conversaţia primului minis- 
tru cu cealaltă doamnă. 

După cum se vede tot tăindu-se 
“din doamne şi din afirmâţii, nu- 
mita gazetă va fi 6bligată să-și 
desmintă cu totul reportajul. 

Proaspăta iecţie ar trebui să ser-. 
vească,. 

